ལོ་བཅུ་གཉིས་ཀྱི་རྗེས་ནས།དང་ཐོག་མར་ནང་གྲོང་ཚོའི་བཞི་མདོ་ནས་ཁ་གྱེས་བའི་ན་ཆུང་དེ་གཉིས་སླར་ཡང་འཕྲད་བྱུང་།ལོ་དེར།གསལ་སྒྲོན་གྱིས་ཆུ་ཟོ་རྒྱབ་ཏུ་འཁུར་ཏེ་ཁྱོད་ཀྱིས་སང་ཉིན་ཉིན་གུང་ཚེར་ཕུང་ཁུག་ནས་ང་ལ་སྒུག་སྡོད་དང་།ང་ལ་སྐད་ཆ་ཞིག་བཤད་རྒྱུ་ཡོདཟེར།ཉིན་དེར་ཁོས་གསལ་སྒྲོན་ཕར་བསྐྱོད་པའི་རྒྱབ་གཟུགས་ལ་མིག་སྐྱེལ་བྱེད་སྐབས།ཆུ་ཡི་ཟེགས་མ་མང་པོ་ཞིག་ཁོ་མོའི་ཟོ་ཁ་ནས་འཕྱོ་སྟེ་ས་རུ་ཟགས་ཡོང་བ་མཐོང་།དེ་ནི་ཆེས་མཐའ་མཇུག་གི་ལམ་འཕྲད་ཅིག་སྟེ།དེ་ནས་བཟུང་ད་ལྟའི་བར་དུ་ཁོ་གཉིས་འཕྲད་རྒྱུ་མ་བྱུང་།ལོ་བཅུ་གཉིས་འགོར་སོང་།